钦定古今图书集成/明伦汇编/氏族典/第206卷 > 高良弼
## 钦定古今图书集成/明伦汇编/氏族典/第206卷 > 高良弼

按《陕西通志》：“良弼，字梦说，临洮卫人。弘治中进士，官
湖广道监察御史。首劾刘瑾、苗逵不法数事，题设三
边宣大总制及京营人马十万，内外恃以有备。巡按
苏州，振纲纪，慎举措，风裁凛凛。卒于官，时年三十七。
平生鲠介，与人寡合，问学质实，诗文雄健。所著有《西
岩稿》、奏议若干卷。”